पपुवा न्युगिनीले नेपाललाई दियो ९६ रनको लक्ष्य
क्रिकेट विश्वकप लिग-२ मा सोमबार त्रिवि अन्तर्राष्ट्रिय क्रिकेट मैदानमा टस हारेर पहिले ब्याटिङको निम्तो पाएको पपुवा न्युगिनीले नेपाललाई ९६ रनको लक्ष्य दिएको छ । पहिले ब्याटिङ गरेको पपुवा न्युगिनीले निर्धारित ३२ ओभरमा अलआउट हुँदै ९५ रन बनाएको हो ।
काठमाडौँ — क्रिकेट विश्वकप लिग-२ मा सोमबार त्रिवि अन्तर्राष्ट्रिय क्रिकेट मैदानमा टस हारेर पहिले ब्याटिङको निम्तो पाएको पपुवा न्युगिनीले नेपाललाई ९६ रनको लक्ष्य दिएको छ । पहिले ब्याटिङ गरेको पपुवा न्युगिनीले निर्धारित ३२ ओभरमा अलआउट हुँदै ९५ रन बनाएको हो ।नेपालका सन्दीप लामिछानेले १० ओभरमा २५ रन खर्चिएर सर्वाधिक ५ विकेट लिए भने ललित राजवंशी र कुशल मल्लले २/२ विकेट लिएका छन् । त्यस्तै सोमपाल कामीले १ विकेट लिए । त्यस्तै असद भालाले पपुवा न्युगिनीका लागि सर्वाधिक २० रन बनाए । आजको खेलको प्लेइङ ११ मा रोहित पौडेल, दीपेन्द्रसिंह ऐरी, कुशल भुर्तेल‚ आसिफ शेख, सोमपाल कामी, कुशल भुर्तेल, ललित राजवंशी, सन्दीप लामिछाने‚ करण केसी‚ भीम सार्की, आरिफ शेख र कुशल मल्ल रहेका छन् । आइतबार यूएईसँगको खेलमा प्लेइङ ११ मा परेका गुल्शन झाको स्थानमा करण केसी आएका छन् ।आइतबार भएको यूएईसँगको खेलमा नेपालले १७७ रनको फराकिलो जित हात पारेको थियो । उक्त जितसँगै नेपालले एक दिवसीय अन्तर्राष्ट्रिय मान्यता कायम गरेको छ । गत बिहीबार नेपालले पपुवा न्यु गिनीलाई ५२ रनले पराजित गरेको थियो ।नेपालले बिहीबार यूएईसँग खेल्दै छ ।